Referat fra medlemsmøte 15.08.2019

Agendaen for medlemsmøte var orientering om gatetrav i Ski 14. september d.å., samt fordeling av oppgaver. Studietur til norsk/svensk topptrener sto også på programmet.

Frammøte var i Ski sentrum hvor gatetravet skal finne sted. 18 medlemmer møtte.

Reidar Molthe redegjorde i store trekk om prosjektet. Ga så ordet til Bjørn Dingstad som er primus motor for opplegget. Han ga oss en befaring av hele området med opplysning om hvor de forskjellige aktiviteter skal foregå, og hvilke aktiviteter, bl.a. høydehopp med hest, kjepphestløp for barn, runderidning/kjøring med ponni m.m. Steinlager har meldt sin ankomst.

DNT har gitt tilsagn om kr. 30.000,00 samt veterinær. Rikstoto har ikke svart på vår henvendelse om økonomisk bistand.

Ski Kommune har stilt foajeen i rådhuset til disposisjon. Parkering for hestetransporter og hester er avklart.

Deretter forflyttet møtet seg til Kråkstad hvor Bjørn bor for grilling og sosialt samvær samt fordeling av oppgaver. Det var noe frafall etter samlingen i Ski, men 12 medlemmer møtte opp. Her ble flere av de forskjellige aktivitetsoppgavene fordelt på medlemmene etter stort sett egne ønsker. Dette er et stort arrangement, så vi trenger alle medlemmenes hjelp til å få det i havn.

Studietur til trenere ble det ikke tid til å ta noe standpunkt til denne gang.